Diari Oficial de la Generalitat Valenciana


Sumari del DOGV 6699, del 25-01-2012 (2012/111)

Notificació de la sentència dictada en el judici ordinari número 94/2008.
-------------------------------------------------------------------------

### Dades del document

Número de DOGV
:   6699

Data del DOGV
:   25-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/111


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el judici ordinari número 94/2008. [2012/111]  
Procediment ordinari 000094/2008-C   
De: Ramón Colomer Gironda.  
Procuradora: Elia Peña Chordá.  
Contra: Rosa María Santacatalina Piñana i María Dolores Rosario Lucas. Procurador/a: -   
En aquest procediment ordinari, seguit a instàncies de Ramón Colomer Gironda, contra Rosa María Santacatalina Piñana i María Dolores Rosario Lucas, s'ha dictat la sentència que, literalment, és com segueix:   
«Sentència número 17/2009  
Jutgessa que la dicta: María Dolores Belles Centelles.  
Lloc: Castelló de la Plana.  
Data: 27 de gener de 2009.  
Part demandant: Ramón Colomer Gironda.  
Advocat: Óscar Mercé Semper.  
Procuradora: Elia Peña Chordá.  
Part demandada: Rosa María Santacatalina Piñana i María Dolores Rosario Lucas, en rebel·lia processal.  
Objecte del judici: reclamació d'una quantitat.   
Antecedents de fet   
Primer. Que la part actora, en la representació que exerceix, va presentar un escrit de demanda que va correspondre a aquest Jutjat pel torn de repartiment, en què després d'exposar els fets i fonaments jurídics que estimava aplicables al cas d'actuacions, acaba demanant que es dicte sentència estimatòria de la demanda per la qual es condemne a cada una de les demandades a pagar a l'actora la quantitat de 6.834,08 euros, com a reemborsament de la part corresponent a càrrec d'aquelles en el deute i la condemna solidària pagada íntegrament per l'actor al Banco Santander Central Hispano, SA, més els interessos legals des de la citació a termini i les costes.  
Segon. Que una vegada admesa a tràmit la demanda esmentada, es va traslladar la demanda a la demandada, la qual no va contestar ni va comparéixer de forma deguda, per la qual cosa va ser declarada en rebel·lia processal, i citades les parts a audiència prèvia per al dia 23 de gener d'enguany a les 10.15 hores, a l'acte va comparéixer únicament la part actora, que es va ratificar en la seua demanda i va proposar com a única prova la documental que costa en actuacions i va sol·licitar que es dicte sentència sense necessitat de vista. Admesa la prova, el procediment va restar per a sentència.   
Tercer. Que en la substanciació d'aquest procediment s'han observat totes les formalitats de l'ordre processal.   
Fonaments jurídics   
Primer. Que, en aquesta relació juridicoprocessal, la part actora exercita una acció de repetició contra les demandades com a responsables solidàries amb l'actor en virtut d'un préstec atorgat pel Banco Central Hispano que va pagar l'actor, a l'empara dels articles 1089 i següents del Codi Civil en relació amb l'article 1145 del Codi Civil.  
Segon. De la prova documental acompanyada a la demanda, ha restat acreditat que l'actor i els demandats van concertar un contracte de préstec amb garantia personal com a prestataris solidaris en data 8 de juliol de 2003, formalitzat en la pòlissa número 004930156520114040812011. Que, davant l'incompliment dels prestataris, el banc va executar la pòlissa judicialment, i l'actor va efectuar el pagament al banc de les quantitats que devia per l'import total de 20.502,26, per la qual cosa, de conformitat amb l'article 1145 del Codi Civil, ha de prosperar l'acció de repetició contra els codeutors solidaris que exercita en aquesta litis, i cada una de les demandades ha de pagar la quantitat reclamada de 6.834,08 euros, més els interessos legals des de la interpel·lació judicial, el dia 18 de febrer de 2008, de conformitat amb els articles 1100 i 1108 del Codi Civil.  
  
Tercer. Que, pel que fa a les costes processals, i atesa l'estimació de la demanda en aplicació del que disposa l'article 394.1 de la Llei d'Enjudiciament Civil 1/2000, de 7 de gener, les d'aquest plet caldrà imposar-les a la part demandada.   
Vistos els articles esmentats i tots altres que hi són aplicables de manera general i pertinent.   
Dispositiva  
Estime la demanda presentada per la procuradora dels tribunals Elia Peña Chordá, en nom i representació de Ramón Colomer Gironda, i condemne les demandades Rosa María Santacatalina Piñana i María Dolores Rosario Lucas a pagar a l'actora, cada una d'elles, la quantitat de 6.834,08 euros, més els interessos legals des del dia 18 de febrer de 2008 fins a la sentència, els de l'article 576 de la Llei Processal Civil des de la sentència i les costes processals causades.   
  
Notifiqueu aquesta resolució a les parts de forma legal.  
Expediu una testimoniança perquè conste en les actuacions.  
Aquesta és la meua sentència, que pronuncie, mane i firme.   
Mode d'impugnació: mitjançant un recurs d'apel·lació davant de l'Audiència Provincial de Castelló (art. 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
Publicació. Aquesta sentència va ser donada, llegida i publicada pel magistrat/ada jutge/essa que la va dictar, mentre celebrava audiència pública en el dia de la data. Jo, la secretària judicial, en done fe.  
  
Castelló de la Plana, 27 de gener de 2009».  
I atés que la demandada esmentada, María Dolores Rosario Lucas, es troba en parador desconegut, s'expedeix aquest edicte perquè valga de notificació de forma deguda.  
  
Castelló de la Plana, 15 de setembre de 2011.- La secretària judicial: Neus Sabater Ventura.